सामग्री: चंद्रकांत पाटील : आमच्या राष्ट्रीय अध्यक्षांनी काल आमच्या प्रदेश पदाधिकाऱ्यांच्या व्हर्च्युअल बैठकीमध्ये असं म्हटलं की यापुढे एकट्याने राज्य आणण्याच्या तयारीला लागा. त्या कंटीन्युएशनमध्ये मी असं म्हटलं.

प्र.  म्हणजे तुमच्या बोलण्याचा अर्थ असा घ्यायचा का की यापुढे महाराष्ट्रामध्ये भाजप शिवसेनेसोबतच काय इतर कुणाहीसोबत निवडणुका लढणार नाही?

चंद्रकांत पाटील : कुणाबरोबरही लढणार नाही, असं नाही. आधीच आमचे चार मित्रपक्ष आमच्यासोबतच आहेतच. रासप आमच्याबरोबर आहे, आरपीआय आमच्याबरोबर आहे, रयत आमच्याबरोबर आहे, शिवसंग्राम आमच्यासोबत आहे. 

त्यामुळे आम्ही असं म्हटलेलं नाही की आम्ही कुणाबरोबरही निवडणूक लढणार नाही. पण वर्षानुवर्ष बाकीचे घटकपक्ष असले तरी ते नाममात्र असायचे. मुख्य शिवसेना, भाजप असायची. यापुढे आम्ही शिवसेना-भाजपा युतीमध्ये लढणार नाही. 

ज्या युतीमध्ये शिवसेना आमच्या सगळ्या यंत्रणेचा फायदा घेते, मोदीजींच्या व्यक्तिमत्त्वाचा फायदा घेते, मोदीजींनी केलेल्या कामाच्या आधारे तुमचे लोक निवडून येतात आणि निवडून आल्यानंतर मात्र, वेगळं काहीतरी करतात, हे आम्ही चालवून घेणार नाही. पण, आता निवडणुकीला चार वर्ष आहेत. तोपर्यंत समजा सरकार येणार असेल, केंद्र म्हणणार असेल, योग्य प्रस्तावासह केंद्राकडून सूचना येणार असेल तर आम्ही सहभागी होऊ. हे जर-तर आहे. 

प्र. याचा अर्थ तुम्हाला असं वाटतंय की निवडणुका सोबत नसल्या तरी शिवसेना-भाजप पोस्ट पोल अलायंस करू शकते. प्रि-पोल अलायंसमध्ये नाही. 

चंद्रकांत पाटील : हो, हो. अगदी बरोबर. 

प्र. शिवसेना हा भाजपचा महाराष्ट्रात मित्र आहे, प्रतिस्पर्धी आहे की शत्रू आहे? आता तुमचं शिवसेनेसोबतच रिलेशनशिप स्टेटस नेमकं काय आहे, हे स्पष्ट होत नाहीय. 

चंद्रकांत पाटील : 25-30 वर्ष युती ज्यावेळेला होती त्यावेळी आम्ही मित्र होतो. 2014 ला युती तुटली त्यावेळेला आम्ही एकमेकांचे शत्रू झालो. पुन्हा सरकार आलं, आम्ही एकमेकांचे मित्र झालो. 

2019 ला मित्र म्हणून लढलो आणि आता एकमेकांचे प्रतिस्पर्धी आहोत. कारण त्यांनी त्यांची वाट वेगळी ठरवलेली आहे. त्यामुळे आम्ही सोयीप्रमाणे वाट ठरवू, असं काही चालणार नाही. 

प्र: म्हणजे भविष्यात ते पुन्हा मित्र होऊ शकतात, पोस्ट पोल मैत्री होऊ शकते, असं तुम्हाला वाटतंय.

चंद्रकांत पाटील : हे बघा, मी आता जरी हे म्हणत असलो की यापुढे आम्ही निवडणूक वेगळी लढणार आहोत, स्वतःच्या ताकदीवर लढणार...\nमागील सामग्री खालीलप्रमाणे सारांशित केली जाऊ शकते:
बीबीसी मराठीचे संपादक आशिष दीक्षित यांनी भाजप प्रदेशाध्यक्ष चंद्रकांत पाटील यांची मुलाखत घेतली. या मुलाखतीमध्ये त्यांनी विविध प्रश्नांची उत्तरं दिली.  

प्र.  चंद्रकांत पाटील तुम्ही नुकतंच एक विधान केलं ज्यामुळे तुमचं नाव सध्या चर्चेत आहे. राज्याच्या हितासाठी सत्तेत जावं लागलं तर आम्ही शिवसेनेसोबतसुद्धा जायला तयार आहोत, असं तुमचं विधान आहे. देवेंद्र फडणवीस यांनी आत्ताच म्हटलं आहे की असा प्रस्ताव शिवसेनेकडून आलेला नाही किंवा आम्ही त्यांना दिलेला नाही. त्यामुळे याबद्दल चर्चा करण्यात अर्थ नाही. पण तुम्हाला अजूनही वाटतंय का की शिवसेनेसोबत जाण्याची शक्यता आहे? शिवसेनेबाबतच्या तुमच्या अजूनही अपेक्षा आहेत का?